stanford-oval/wikipedia huggingface dataset:
תא דם אדום
מחלות הקשורות בתאי הדם האדומים

בעיות בתאי הדם האדומים מתבטאות בכמות לא מתאימה שלהם (חוסר - אנמיה, או עודף - פוליציטמיה (אריתרוציטוזיס)), או בתפקוד לקוי שלהם.
הבעיה השכיחה ביותר של תאי דם אדומים היא אנמיה, חוסר תאי דם.
זו יכולה לנבוע מבעיית ייצור תאי דם (הסיבה הנפוצה ביותר לאנמיה בכלל היא חוסר ברזל), מהרס מוגבר, או מאיבוד דם. 
תפקוד לקוי של תאים אדומים יכול להביא לבעיה באספקת חמצן לאזורים שונים בגוף, או בהצטברות תאי דם וחסימת כלי דם.
בארץ הסיבות הנפוצות לאנמיה הן, מלבד אנמיה של חוסר ברזל הנפוצה בנשים בגיל הפריון:
חוסר ויטמין B12 וחוסר חומצה פולית (ויטמין B9), אנמיה של מחלה כרונית, אנמיה כתוצאה מטיפול תרופתי, דימומים סביב פציעות וניתוחים, הרס תאי דם אדומים בחשיפה לחומרים בסובלים מחוסר באנזים G6PD ("רגישות לפול"), ונשאות לתלסמיה - מצב שאינו מחלה אך יכול לגרום מחלה בצאצאים.
בדרך כלל אנמיה, בעיקר בגברים או בנשים לאחר גיל הפריון, דורשת בירור רפואי, כדי לשלול מחלות הניתנות לגילוי וטיפול מוקדם.
בעיקר דורשת התייחסות אנמיה של חוסר ברזל, גם אם היא קלה, כיוון שזהו לעיתים הסימן הראשון לגידול במערכת העיכול.
רוב הבעיות של תפקוד לקוי או של יתר תאי דם אדומים הן נדירות. 
תפקוד לקוי של תאי דם אדומים יכול להיווצר בחשיפה לחומרים כימיים שונים, בחשיפה לתרופות, במחלות תורשתיות שונות הגורמות לבעיה בייצור תא הדם או ההמוגלובין.
יתר תאי דם אדומים (פוליציטמיה/אריתרוציטוזיס) נדיר יותר מאנמיה, אך עדיין קיים בחלק קטן של האוכלוסייה.
במעשנים או חולי ריאות צפוי להיווצר עודף תאי דם אדומים עקב חוסר החמצן הקבוע, בדומה לאנשים החיים בהרים גבוהים.
מחלה נדירה היא פוליציטמיה ורה ("יתר אמיתי של תאי דם") שהיא מחלה הנובעת מהפרעה במח העצם, הגורמת לייצור מוגבר של תאי דם אדומים. מחלה זו מתבטאת בכמות גדולה של תאי דם אדומים בספירת הדם, ללא קשר לרמת החמצן בדם.
סיווג פתולוגי של תאי דם אדומים

במחלות שונות, כדוריות דם מופיעות במשטח בצורות שונות:
| שם | מראה | קיים במחלות |
| --- | --- | --- |
| Anisocytosis | מצב בו יש שונות משמעותית בגודל כדוריות הדם, RDW (שונות בין הגדלים) גבוה. | מאפיין אנמיה כתוצאה מחסר ברזל (המוגלובין). |
| Poikilocytes | הופעה של צורות שונות של הכדוריות האדומות (אליפטיות למשל) כתוצאה מהחלשה של השלד החלבוני של הכדורית. Elliptocytes - צורה אליפטית או אובלית, דמוית סיגר. | בעיקר מחלות תורשתיות, כגון hereditary eliptocytosis - מחלה תורשתית עם נטייה קלה להמוליזה. |
| schistocytes | הופעה של שברים של כדוריות אדומות - כתוצאה מהרס בגלל טראומה. צורות שונות כגון helmet-shaped. | בעיקר כתוצאה מאנמיה המוליטית מיקרואנגיופתית, תופעות נדירות כגון DIC או כתוצאה מטראומה מכנית כגון זרימה טורבולנטית. |
| Acanthocytes (spur cells) | הצטברות כולסטרול בממברנה החיצונית של כדורית הדם - יש בליטות לא סימטריות ואי-זוגיות מהכדורית החוצה. | אנמיה המוליטית של מחלות כבד. |
| Echinocytes (burr cells) | בליטות רבות וסימטריות מתוך הכדוריות האדומה, יחסית קצרות ומעוגלות. | אי ספיקת כליות, מחלות נדירות. |
| Target cells (קודוציטים) | כדוריות דם אדומות עם נקודה כהה במרכז החלק הבהיר, כתוצאה מעודף של ליפידים וכולסטרול. | אנמיה המוליטית של מחלות כבד, המוגלובינופתיות. |
| Tear drop cells | כדוריות דם שנראות כמו "טיפות" כתוצאה מהרס מכני של הכדורית ביציאה ממח העצם. | מחלות מיילופרוליפרטיביות התופסות את מח העצם. |
| Nucleated RBC | כדורית דם עם גרעין - למעשה שלב קדום יותר בהתפתחות הכדורית, עם גרעין דחוס. | מחלות שתופסות את מח העצם. |
| Sickle cell | תאים דמוי חרמש, כתוצאה ממוטציה הגורמת להיווצרות המוגלובין לא תקין. | אנמיה חרמשית. |
| Spehrocytes | כדוריות דם ללא "חיוורון פנימי" האופייני במרכז של כדורית נורמלית - יש פגם בליפידים של הממברנה הגורמים לירידת שטח הפנים של הכדורית. | קיים במחלה hereditary spherocytosis וכן במחלות כגון אנמיה המוליטית ואנמיה אוטואימונית. |
| Rouleaux formation | ניתן לראות כדוריות דם ערומות זו על גבי זו כתוצאה מהצטברות חלבונים לא תקינים בפלסמה. | מיאלומה נפוצה |
| Howell jolly bodies | גופיפים עגולים כחולים שחורים שהם משקעי DNA, הנמצאים בתוך תאי דם אדומים. | לאחר כריתת טחול, היפו-ספלניזם, או במצבי אנמיה המוליטית חמורה. |
| Basophilic stippling | הופעת גרנולות כחולות כהות בתוך תאי דם אדומים - שיירים של ריבוזומים ומיטוכונדריה. | מצבים של הרעלת עופרת, כוויות חמורות, אנמיה המוליטית. |
| polychromasia | אריתרוציטים כחלחלים יחסית כתוצאה מנוכחות רטיקולוציטים במחזור הדם. | אנמיה המוליטית, אובדן דם אקוטי - מח העצם מפצה על ידי שליחת רטיקולוציטים - רטיקולוציטוזיס. |
| נקודות שיפנר | הופעת נקודות בגוון ורוד-אדום באריתרוציטים, לאחר צביעת רומנובסקי, או גימזה. | מלריה כתוצאה מהדבקות בטפיל Plasmodium vivax, או Plasmodium ovale. |
ראו גם

מחלות של מערכת הדם
עירוי תאי דם אדומים
תמונת המזבח של גנט

תמונת המזבח של גנט (הקרויה גם הערצת השה המסתורי או שה האלוהים) הוא פוליפטיכון פלמי מוקדם מן המאה ה-15. הפוליפטיכון מורכב מתריסר לוחות, מהם שמונה תריסים התלויים כשתי כנפיים בצדי החלק המרכזי. תריסים אלה מצוירים משני צדדיהם, כך שהתמונה המתקבלת בעת פתיחתם ובעת סגירתם שונה בתכלית. להוציא את ימי ראשון וימי חג, אותן כנפיים היו סגורות ולעיתים מכוסות בד. היצירה הוזמנה מהוברט ואן אייק, אשר מעט מאוד ידוע על אודותיו. ככל הנראה, הוא היה האחראי על העיצוב הכללי, אך הלך לעולמו בשנת 1426. נראה שהיצירה הושלמה על ידי אחיו הצעיר והמוכר יותר יאן ואן אייק בין השנים 1430–1432. כיום לא ניתן להפריד באופן חד משמעי בין מלאכתם של שני האחים.
מאז יצירתה, נחשבת תמונת המזבח לאחת מיצירות המופת הגדולות ביותר של האמנות הצפון-אירופית. במהלך השנים, הייתה היצירה קרובה להרס, עקב התפרצויות של איקונוקלאזם, ונזקי שריפות. חלק מהלוחות נמכרו, ואחרים נבזזו בעתות מלחמה. הלוחות אשר נלקחו על ידי הכובש הגרמני הוחזרו לקתדרלת סנט באבו אחרי מלחמת העולם הראשונה. בשנת 1934, שני לוחות, "שופטי הצדק" ו"יוחנן המטביל", נגנבו. "יוחנן המטביל" הוחזר על ידי הגנב, אך מקומו של "שופטי הצדק" נותר בגדר תעלומה עד ימינו. הנאצים גנבו את יצירת המופת, והפקירו אותה לבלייה במכרה מלח, אשר פגע בה קשות. בשנת 1945, אחרי ששהתה במשך רוב שנות מלחמת העולם השנייה במכרה, תמונת המזבח הוחזרה לבלגיה. אמן השחזור הבלגי ג'ף ואן דר וקן יצר העתק של לוח "שופטי הצדק", כחלק ממאמץ שחזור מקיף.
לקריאה נוספת

Danny Praet, Maximiliaan P.J. Martens, Ghent Altarpiece: Art, History, Science and Religion, Cannibal Publishing, October 14, 2019, מסת"ב 978 - 9492677976
שועל הפמפס

| שועל הפמפס |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: כלביים
סוג:: שועל דרום אמריקני
מין:: שועל הפמפס
שם מדעי
 Lycalopex gymnocercus ‏ולדהיים, 1814
תחום תפוצה


שועל הפמפס (שם מדעי: Lycalopex gymnocercus) הוא מין בסוג שועל דרום-אמריקני הנפוץ בטבע בערבות הפמפס. כיתר המינים בסוג זה, מדובר בדמוי-שועל ולא בשועל אמיתי.
תת-מינים

לשועל הפמפס שלושה תת-מינים:
L. g. gymnocerus
L. g. antiquus
L. g. inca
מאפיינים

שועל הפמפס מצוי בדרום אמריקה בארגנטינה צפונה מריו נגרו, באורוגוואי, בפרגוואי בדרום ברזיל ובמזרח בוליביה.
שועל הפמפס הוא אוכל כל אולם רוב מזונו מורכב מבשר. כ־75% ממזונו מורכב ממכרסמים, ארנבים וציפורים. הוא ניזון גם מצפרדעים ולטאות ולפעמים גם מפירות ומקנה־סוכר. הוא גם ניזון מעופות מבויתים ומשיירים.
צבע גבם של שועלי הפמפס הוא אפור מנומר וחלקיהם התחתונים בצבע אפור חיוור. ראשם, צווארם ואוזניהם אדמדמים. אוזניהם גדולות וזנבם ארוך ועבה. אורך גופם כולל הראש הוא 62 ס"מ ואורך זנבם 34 ס"מ. משקלו של שועל הפמפס 4.2-6.5 ק"ג, הזכרים בדרך כלל כבדים מהנקבות.
תקופת ההזדווגות היא מיולי עד אוקטובר. ההיריון נמשך 55-60 יום ובסופו נולדים 3-5 גורים בממוצע. הגורים נולדים כמעט שחורים אך הם הופכים לבהירים יותר באופן הדרגתי כאשר הם גדלים. שני ההורים דואגים לגוריהם. הנקבה מניקה את גוריה במאורה והזכר דואג להביא מזון לנקבה ולגורים עד שהגורים מגיעים לגיל שלושה חודשים בערך אז מתחילים הם לצוד ביחד עם הוריהם. אורך חייו של שועל הפמפס הוא כ־13.6 שנים בשבי.
שועלי הפמפס הם בדרך כלל בודדים למעט בעונת ההזדווגות ובתקופה בה הם דואגים לגורים. הם מתחזים למתים כאשר אדם מתקרב אליהם. כאשר הם נבהלים, הם נשכבים על הרצפה, לא זזים, וסוגרים את עיניהם - הם נשארים במצב זה עד שהסכנה הנראית לעין חולפת- תופעה המוכרת כחרגון. שועלי הפמפס פעילים בעיקר בלילה, אך הם פעילים גם ביום באזורים שבהם אוכלוסיית האדם קטנה.
מין זה ניצוד בשל פרוותו באורוגוואי, בפרגוואי ובארגנטינה. הוא נלכד בדרך כלל באמצעות מלכודות שתופסות את רגליו. בברזיל זוכה שועל הפמפס להגנה מלאה ואין ביקוש לפרוותו. המין זוכה להגנה גם בפרגוואי ובאורוגוואי אך צייד מבוקר נמשך שם.
גלריה

איור
הערות שוליים

↑  שועל הפמפס באתר הרשימה האדומה של IUCN
| כַּלְבִּיִּים (מתת-משפחת הכלבים) |
| --- | --- | --- |
| שבט כלבים, תת-שבט כלבים ("דמויי-זאב") | סוג כלב, מינים: זאב מצוי · (תת-מין כלב הבית) • זאב ערבות • זאב אדמוני • זאב אלגונקווין • זאב חבשי • זאב זהוב אפריקאי • תן זהוב ♦ סוג ומין יחיד זאב טלוא ♦ סוג תן, מינים: תן שחור-גב • תן לבן-פס ♦ סוג ומין יחיד דול מצוי |   |
| שבט כלבים, תת-שבט כלביים דרום-אמריקאיים | סוג ומין יחיד זאב הרעמה ♦ סוג ומין יחיד זאב היער ♦ סוג שועל דרום אמריקאי, מינים: שועל הפמפס • שועל דרווין • שועל ארגנטינאי אפור • שועל ארגנטינאי לבן • שועל ערבות פרואני • שועל קולפאו ♦ סוג ומין יחיד שועל הסרטנים ♦ סוג ומין יחיד שועל קטן-אוזן |   |
| שבט שועלים אפורים | סוג שועל אפור, מינים: שועל אפור מצוי • שועל איים אפור |   |
| שבט שועלים | סוג שועל-רקון, מינים: שועל-רקון מצוי • שועל-רקון יפני ♦ סוג ומין יחיד שועל אוזנן ♦ סוג שועל (שועלים אמיתיים), מינים: שועל מצוי (אדום) • שועל פנק • שועל החולות • שועל הכף • שועל שלג • שועל צוקים • שועל בנגלי • שועל קורסאקי • שועל מקרוטיס • שועל מהיר • שועל חיוור • שועל חול טיבטי |   |
שגרירות ארצות הברית בג'ובה

| --- | --- |


ג'וני קרסון (אנ'), עוזר מזכיר המדינה של הלשכה לענייני אפריקה, שר החוץ לשעבר קולין פאוול, סוזן רייס, הנציגה הקבועה של ארצות הברית לאו"ם והשגריר בפועל ר. בארי ווקלי (אנ') (ממונה על היחסים) חונכים את שגרירות ארצות הברית החדשה בג'ובה, דרום סודאן ביום העצמאות של דרום סודאן ב-9 ביולי 2011 (משמאל לימין)
 מידע כללי
 כתובת:  דרך קולולו (Kololo Road), צמוד למתחם האיחוד האירופי
 עיר:  ג'ובה
 קואורדינטות:  4°51′20″N 31°35′10″E﻿ / ﻿4.85565°N 31.58618°E﻿ / 4.85565; 31.58618
 תאריך פתיחה:  (2005), 2011
 דיפלומטיה
 חלק מ:  יחסי ארצות הברית–דרום סודאן
 שגריר:  תומאס הושק (אנ')
 שטח האמנה:  דרום סודאן דרום סודאן
 מדינה מיוצגת:  ארצות הברית ארצות הברית
 ss.usembassy.gov
  (למפת דרום סודאן מוגדלת) רומבק מלקאל ואו יאמביו קוג'וק בור קניה אוגנדה הרפובליקה הדמוקרטית של קונגו  הרפו. המרכז אפריקאית  סודאן אתיופיהג'ובה(למפת דרום סודאן רגילה) רומבק מלקאל ואו יאמביו קוג'וק בור קניה אוגנדה הרפובליקה הדמוקרטית של קונגו  הרפו. המרכז אפריקאית  סודאן אתיופיהג'ובה
 
שגרירות ארצות הברית בג'ובה (באנגלית: Embassy of the United States, Juba) היא הנציגות הדיפלומטית של ארצות הברית של אמריקה בדרום סודאן ששודרגה מקונסוליה לשגרירות עם עצמאות דרום סודאן ב-9 ביולי 2011.
היסטוריה

דרום סודאן הכריזה על עצמאות ב-9 ביולי 2011. ב-14 ביולי 2011 התקבלה דרום סודאן כחברה באו"ם. המדינה הראשונה שהכירה בדרום סודאן הייתה סודאן, שנשיאה גם השתתף בטקס הכרזת העצמאות. מדינות רבות אחרות הכירו בה, ובהן חמש החברות הקבועות במועצת הביטחון (ארצות הברית, רוסיה, הממלכה המאוחדת, צרפת וסין).
עם הכרזת העצמאות של דרום סודאן, הקונסוליה הכללית של ארצות הברית בג'ובה, שנפתחה בשנת 2005 שודרגה לשגרירות, כהכרה בעצמאותה של דרום סודאן.
קצין שירות החוץ האמריקאי ר. בארי ווקלי (אנ') מונה זמנית לממונה על היחסים, ובפועל כיהן כשגריר ארצות הברית בדרום סודאן בין התאריכים 9 ביולי 2011 - 6 בדצמבר 2011.
ב־18 באוקטובר 2011 אושרה סוזן ד. פייג' (אנ') כשגרירת ארצות הברית הראשונה בדרום סודאן. סוזן פייג' הגיעה לג'ובה ב-6 בדצמבר 2011. בעבר כיהנה גב' פייג' כסגנית עוזרת המזכירה לענייני אפריקה במשרד החוץ האמריקני, למרכז ודרום אפריקה וגם סודאן.
השגריר הנוכחי הוא תומאס הושק (אנ') (מונה ב-26 באפריל 2018).
גלריה

ר. בארי ווקלי (אנ') (ממונה על היחסים (Chargé d’affaires)), השגריר בפועל בין התאריכים 9 ביולי 2011 - 6 בדצמבר 2011
סוזן ד. פייג' (אנ') - שגרירת ארצות הברית הראשונה בדרום סודאן
השגריר הנוכחי תומאס הושק (אנ') (מונה ב-26 באפריל 2018)
ראו גם

יחסי ארצות הברית–דרום סודאן
יחסי החוץ של דרום סודאן
הערות שוליים

↑  תדרוך על הרפובליקה החדשה של דרום סודאן Briefing on the New Republic of South Sudan". U.S. Department of State. 7 July 2011. Retrieved 9 July 2011
↑  "chargé d'affaires" (נהגה: "שָרְזֵ'ה דָאפֵר"; צרפתית; מילולית: "ממונה על העניינים", ובעברית לעיתים: "ממונה על היחסים") הוא מונח בינלאומי בתחום הדיפלומטיה, המתייחס לשתי דרגות של שליחים דיפלומטיים העומדים בראש משלחת דיפלומטית באופן זמני
↑  ר. בארי ווקלי - ציון דרך בקריירה הדיפלומטית history.state.gov/departmenthistory/people/walkley-r-barrie
↑  השגרירה סוזן ד. פייג Ambassador Susan D. Page". U.S. State Department. Archived from the original on March 4, 2016. Retrieved January 6, 2016.
↑  השגריר תומאס הושק Ambassador Thomas Hushek". State Department. Retrieved August 7, 2019.
תמונת מחזור תרצ"ט

| --- | --- |
 תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 מידע כללי
 פַּסל:  ציונה שמשי
 תאריך יצירה:  1965
 טכניקה וחומרים:  אבנית בבניית-יד, שרפה בטמפרטורה גבוהה
 ממדים בס"מ
 רוחב:  30
 גובה:  38
 עומק:  6
"תמונת מחזור תרצ"ט" הוא תבליט מאת האמנית הישראלית ציונה שמשי.
תיאור

העבודה "תמונת מחזור תרצ"ט" מבוססת על תצלומי מחזור של בתי ספר. העבודה מורכבת מחמש שורות של ראשי דמויות מורי בית הספר, העשויות מעיגולי חומר כהה שהודבקו אל לוח הרקע ועליהם תווי פנים סכמטיים. במרכז התיאור מופיעה דמות עצובה במסגרת סגלגלה, המייצגת את שמש בית הספר. העבודה הוצגה לראשונה בתערוכת היחיד של שמשי "ציונה שמשי: עבודות בחומר", שהוצגה בגלריה דוגית בתל אביב-יפו בסוף שנת 1965.
חשיבות העבודה של שמשי התבטאה האמנית בהתייחסות לרבדים פסיכולוגיים וחברתיים, בהשפעת אמנות הפופ ארט האמריקאית, שהיו חריגים בקרמיקה הישראלית של אותה עת..
הערות שוליים

↑  ראו: מירון, איה, "ציונה שמשי", בתוך: 1965 היום, לפידות, מירה (אוצרת), מוזיאון ישראל, ירושלים, 2015, עמ' 141-138
שכונת רמז (ראשון לציון)

| --- | --- |

רחוב רמז
 מידע
 עיר:  ראשון לציון 
 אוכלוסייה:  25,000 (2020)
 קואורדינטות:  31°57′41″N 34°47′45″E﻿ / ﻿31.961258165759°N 34.79579903367°E﻿ / 31.961258165759; 34.79579903367
  מפת מיקום  מפה דינמית   (למפת גוש דן מוגדלת) שכונת רמז(למפת גוש דן רגילה) שכונת רמז(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום שכונת רמז(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום שכונת רמז  he שכונת רמזhe שכונת רמזמפת  __ ראשון לציון (in English: Rishon LeZion)  __ בית דגן (in English: Beit Dagan) [‌גוש דן וסביבותיו‌]מצפון: __ חולון (in English: Holon), __ בת ים (in English: Bat Yam) ממזרח: __ מועצה אזורית שדות דן (in English: Sdot Dan Regional Council) מדרום: __ באר יעקב (in English: Be'er Ya'akov), __ נס ציונה (in English: Ness Ziona), __ מועצה אזורית גן רווה (in English: Gan Raveh Regional Council) ממערב: הים התיכון (in English: PAM) תחום בתוך שטח העיר: __ שפד"ן (in English: Shafdan) tabBackground:;tabBorder:#aaa;defaultTab:0;
 
שכונת רמז היא שכונה בראשון לציון.
רקע

השכונה מכונה "המערב הישן" של ראשון לציון, לאחר שבשנות ה-80, נבנו שכונות במערב העיר לכיוון הים וקיבלו את השם "המערב החדש", ושכונת רמז חדלה מלהיות השכונה הקרובה ביותר לחוף הים.
ראשיתה הייתה ב-1933, בבית בודד בקצה המושבה ראשון לציון, ברחוב רמז פינת הגליל כיום. הבית נבנה על ידי אברהם ודבורה אברמוב שעלו מבולגריה שנתיים קודם לכן. בזמן המרד הערבי הגדול בשנים 1936–1939 שימש הבית את ה"גפירים" - משטרת היישובים העבריים - כעמדה קדמית להגנה על המושבה.
גבולותיה של השכונה הם בין שדרות הרצל ורחוב ז'בוטינסקי במזרח, שדרות תש"ח בדרום, רחוב רוטשילד בצפון ורחוב שפרינצק במערב. חלקה הדרומי-מערבי של השכונה הוקם בשנת 1937 וכונה "שכונת הבולגרים". דרומית לחלק זה הוקמה בשנות ה-90 של המאה ה-20 נווה הלל. חלקה המזרחי של השכונה מאופיין בבנייה רוויה של בתים משותפים. חלקה המערבי כולל גם בנייה נמוכה ובתים פרטיים, בעיקר בשיכון מפ"ם שבתחומה.
בשכונה ישנה ספרייה ציבורית ע"ש יצחק שדה, ונמצאים בה מספר מוסדות חינוך: תיכון מקיף א' הגימנסיה הריאלית, השוכנת ברחוב האחים סמילצ'נסקי, ובתי הספר היסודיים "ידלין", "אשכולות", "ניצנים", "עין הקורא" ובית הספר הממלכתי-דתי "הראל". ברחוב ויניק שוכן בית האבות לעולי בולגריה. בעבר נקראה השכונה "גבעת לוינסון" ובה מתרחשת עלילת הספר "ימי הפופ" מאת עמיחי שלו.
בשכונת רמז גרים כ-25,000 תושבים, בכ-9500 משקי בית.
הערות שוליים

↑  עדינה חכם, חינוך טוב ומיקום מצוין: שכונת רמז בראשל"צ, באתר ynet, 13 באוגוסט 2015
↑  שלט: ראשון לציון - שכונת הבולגרים
↑  רונן ניב, רמז לבאות: השכונה הכי מתחדשת בראשון לציון, באתר כלכליסט, 3 באוגוסט 2020
ערך זה הוא קצרמרבנושא ישראל. אתם מוזמנים לתרום לוויקיפדיה ו.
שירות מעבדת הבריאות הלאומי

| --- | --- |

 מידע כללי
 מדינה:  דרום אפריקה 
 סוכנות בת:  South African Institute for Medical Research 
 תאריך הקמה:  2001 
 www.nhls.ac.za
 
שירות מעבדת הבריאות הלאומי (באנגלית: National Health Laboratory Service, בראשי תיבות NHLS) הוא מוסד ממשלתי לאומי בדרום אפריקה שהוקם בשנת 2001. הוא נוצר על ידי מיזוג המכון הדרום אפריקאי למחקר רפואי (SAIMR), המרכז הלאומי לבריאות תעסוקתית והמכון הלאומי לווירולוגיה. היא גם כוללת מעבדות פתולוגיות שונות של מחלקת הבריאות המחוזית ומעבדות פתולוגיות.
ה-NHLS הוא שירות הפתולוגיה האבחנתי עבור המגזר הציבורי בדרום אפריקה. עם רשת של כ־265 מעבדות השירות מספק תמיכה לכל בתי החולים והמרפאות הציבוריות שפועלות במדינה.
חטיבות וחברות בת

מלבד רשת המעבדות הפתולוגיות המופעלות על ידי NHLS במוסד יש גם מספר חטיבות מומחים:
חטיבות וחברות בת > המכון הלאומי למחלות מידבקות

המכון הלאומי למחלות מידבקות (NICD) נוצר על ידי שילוב של גופים שונים שעברו בירושה מארגוני האם של NHLS. המכון הלאומי לשעבר לווירולוגיה שולב עם מעבדות המומחים של SAIMR לשעבר למיקרוביולוגיה, פרזיטולוגיה ואנטומולוגיה כדי ליצור מכון למחלות מידבקות עם אוריינטציה לבריאות הציבור, הדומה למרכזים לבקרת מחלות ומניעתן של ארצות הברית.
חטיבות וחברות בת > המכון הלאומי לבריאות תעסוקתית

המכון הלאומי לבריאות תעסוקתית (National Institute for Occupational Health, NIOH) חוקר מחלות ומבצע ניתוח סביבה תעסוקתית באמצעות מגוון שירותים הכוללים נתיחה סטטוטורית, שירותי ייעוץ ומידע, הערכת סכנות בריאותיות ושירותי מעבדה מומחים. השירותים והיחידות של NIOH כוללים:
שירותים אנליטיים
שירותי מידע, זיהוי, ספירה, ניטור והערכה של אזבסט
שירותי בדיקת נתיחה
יחידת ניטור ביו-אירוסול
שירות פיצויים
שירותי אבחון
שירות מיקרוסקופיה אלקטרונית
מעקב אפידמיולוגי
יחידת ארגונומיה
יחידה להערכות גנוטוקסיות
היחידה להערכת סיכוני בריאות
שירותי מידע בנושא טוקסיקולוגיה תעשייתית
שירותי ספרייה
מיקרו וננו-חלקיקים
היחידה לאלרגיה תעסוקתית
הערכות סיכונים לבריאות תעסוקתית
מבדקי היגיינה תעסוקתית
סקרי היגיינה תעסוקתית
מרפאת הפניה לרפואה תעסוקתית
יחידת טוקסיקולוגיה חלקיקים/ננו-טוקסיקולוגיה
שירות טיפול בשאילתות
יחידת טוקסיקוגנומיה
יחידה לחקר פתוגנים הנישאים במים
חטיבות וחברות בת > המכון הלאומי לבריאות תעסוקתית > רישום הסרטן הלאומי

ה-NIOH מנהל גם את מרשם הסרטן הלאומי (National Cancer Registry, NCR) שאחראי על ניתוח מקרי סרטן חדשים שאובחנו ולדווח על שיעורי מקרי סרטן שנתיים. המרכז אוסף נתונים ממעבדות להיסטופתולוגיה, ציטופתולוגיה והמטולוגיה ציבוריות ופרטיות ברחבי דרום אפריקה.
חטיבות וחברות בת > יצרני חיסונים בדרום אפריקה

יצרני חיסונים דרום אפריקאים (South African Vaccine Producers, SAVP) היא חברת בת של שירות מעבדת הבריאות הלאומי (NHLS) האחראית על ייצור חיסונים ופיתוח נוגדנים. יחידת הנוגדנים של SAVP היא היצרנית היחידה של נוגדנים למספר נחשים ארסיים המצויים באפריקה וכן נוגדנים לארס עקרבים ועכבישים.
הכשרה

ה־NHLS מעורב בהכשרת כל הפתולוגים בדרום אפריקה באמצעות שותפויות עם כל תשעת בתי הספר לרפואה באוניברסיטאות בדרום אפריקה.
מחקר

ה-NHLS מעורב במחקר פתולוגי ומעקב על בריאות הציבור באמצעות מעבדות הפתולוגיה שהוא מפעיל בבתי הספר לרפואה. השותפויות עם האוניברסיטאות מתרכזות בכמה תחומי עדיפות; HIV/איידס, שחפת, מלריה, בריאות תעסוקתית, מניעת תת תזונה, בדיקת סרטן צוואר הרחם וזיהומי Streptococcus pneumoniae.
שערוריות

במהלך 2011, Treatment Action Campaign, ארגון חוץ-ממשלתי לענייני HIV/איידס מתח ביקורת על הממשלה על כך שלא תקצבה כנדרש את מחלקות בריאות ובכך כשלו מחלקות הבריאות של גאוטנג וקווה-זולו נטאל לשלם ל-NHLS עבור שירותים שניתנו הן. הבעיות הפיננסיות נמשכו גם בשנת 2012.
הערות שוליים

↑  "National Health Laboratory Service | Who Are We?". Nhls.ac.za. נבדק ב-2021-11-28.
1 2 3  "National Health Laboratory Service - Company Reports - African Business Review - Report". Healthcare Global. אורכב מ-המקור ב-2021-11-28. נבדק ב-2021-11-28.
↑  "National Health Laboratory Service | Diagnostic Services". Nhls.ac.za. נבדק ב-2021-11-28.
↑  "South Africa". Ianphi.org. נבדק ב-2021-11-28.
↑  "National Health Laboratory Service | Antivenom Unit". Nhls.ac.za. נבדק ב-2021-11-28.
↑  "National Health Laboratory Service facing collapse - TAC" (הודעה לעיתונות). Politicsweb. נבדק ב-2021-11-28.
↑  Tamar Kahn (2012-10-10). "National Health Laboratory Service still struggling with tardy provincial payments | Healthcare". BDlive. נבדק ב-2021-11-28.
| --- | --- |
בקרת זהויות :  ISNI: 0000 0004 0630 4574  LCCN: n2004124508  VIAF: 137412469   WorldCat (עם VIAF): 137412469
שמואל ביאלובלוצקי

| --- | --- |
אין תמונה חופשית
 לידה:  5 במאי 1888 כ"ד באייר ה'תרמ"ח פילווישוק, ליטא 
 פטירה:  29 בינואר 1960 (בגיל 71) כ"ט בטבת ה'תש"ך 
 מדינה:  ישראל 
 מקום קבורה:  בית העלמין קריית שאול 
 השכלה:  אוניברסיטת גיסן 
 מעסיק:  אוניברסיטת בר-אילן 
 
הרב פרופ' שמואל שרגא-פייבל בּיָאלוֹבּלוֹצקי (Samuel Bialoblocki; כ"ד באייר ה'תרמ"ח, 5 במאי 1888 – כ"ט בטבת ה'תש"ך, 29 בינואר 1960) היה מייסד המחלקה לתלמוד באוניברסיטת בר-אילן, יו"ר הסנאט של האוניברסיטה וחוקר יהדות ליטא.
ביוגרפיה

נולד לרב אריה לייב ביאלובלוצקי בפילווישקי שבפלך סובאלק של האימפריה הרוסית (ליטא). למד תורה בישיבת פוניבז' אצל רבי יצחק יעקב רבינוביץ, ונודע שם כעילוי. עבר עם רבו ללוצין ומריאמפול. בברלין למד בישיבתו של רבי חיים הלר. המשיך את לימודיו באוניברסיטת גיסן שבגרמניה. עבודת הדוקטור שלו במשפטים עסקה בהלכות אישות באסלאם וביהדות.
ב־1939 עלה לארץ ישראל. היה חבר ועד הלשון העברית מאז שנת ה'תש"ו (1946). בשנת 1956 ייסד את המחלקה לתלמוד באוניברסיטת בר-אילן ועמד בראשה עד לפטירתו. מחקריו עסקו בתולדות ההלכה והספרות של ימי הביניים. הוא כתב מונוגרפיה על מרכזי התורה בליטא שפורסמה בקובץ "יהדות ליטא", וערך ילקוט פירושים למסכת ברכות עם הערות על נוסחאות הראשונים ושיטותיהם. חיבר ערכים מקיפים באנציקלופדיה אשכול ובהם הערך "אישות".
נודע כידען ולמדן מובהק. סייע לש"י עגנון בליקוט המקורות לאנתולוגיה 'ימים נוראים' וסייע לו גם בהשוואת נוסחים, הגהות ותיקונים.
כיהן כשופט בוועדות פרס ישראל, פרס ביאליק ופרס הרב קוק.
נפטר בכ"ט בטבת ה'תש"ך, (1960), ונטמן בבית הקברות קריית שאול.
מפרסומיו

"יחס היהדות לגרים ולגיור" (בתוך ספר בר־אילן ב, 1964),
אם למסורת – מחקרים ומאמרים (1971)
"בעלי תשובה בסיפורי עגנון", בספר: ברוך קורצווייל (עורך), יובל שי - מאמרים לכבוד שמואל יוסף עגנון בהגיעו לשיבה, הוצאת אוניברסיטת בר-אילן, תשי"ח
הערות שוליים

1 2 ביחס למועד לידתו קיימות גרסאות אחדות:
בקובץ המוקדש לזכרו של ביאלובלוצקי, בר-אילן: ספר השנה למדעי היהדות והרוח של אוניברסיטת בר-אילן, ב (תשכ"ד), עמ' 13, נטען כי הוא "נולד ביום כ"ד באייר תרמ"ח (5 במאי 1888, לפי הרשום באוניברסיטה של גיסן)".
ברשומה שבמוזיאון השואה האמריקני תאריך לידתו הוא 6 ביוני 1888.
ברשימת חברי ועד הלשון באתר האקדמיה ללשון העברית ובמקורות נוספים נכתב שנולד בשנת ה'תרנ"א (שהיא 1891). כך גם בידיעה על פטירתו: פרופ' שמואל ביאלובלוצקי, דבר, 31 בינואר 1960. על מצבת קברו נכתב שנפטר "בשנת השבעים לחייו", קביעה התומכת בשנת לידה זו.
| --- | --- |
בקרת זהויות :  NLI: 987007311690105171  GND: 1201920914  ISNI: 0000 0000 7067 4407  SUDOC: 242005551  VIAF: 97185260   WorldCat (עם VIAF): 97185260
שמואל בורשטין

| --- | --- |
אין תמונה חופשית
 לידה:  1860 תר"כ
 פטירה:  1917 (בגיל 57 בערך) תרע"ז
 מקום פעילות:  שאטאבה (Szatawa ;Шатава) אוקראינה
 תקופת הפעילות:  ?–1917 
 תחומי עיסוק:  הלכה
 חיבוריו:  מנחת שבת, מנחת יום טוב, מעדני שמואל, שערי עדן
 
רבי שמואל בורשטין (תר"כ, 1860 – תרע"ז, 1917) היה רב ופוסק הלכה חסידי, רבה של שאטאבה (Szatawa ;Шатава) שבמחוז פודולוסק (כיום בתת-המחוז דונאיביצי (אנ') שבמחוז חמלניצקי). נודע כמחבר הספר "מנחת שבת" על קיצור שולחן ערוך.
ביוגרפיה

נולד בשנת תר"כ (1860) לאסתר ולרב שמחה כהנא רבה של פרומפיל, מחוז פודולוסק. בערך בשנת 1887 התמנה כרבה של שאטאבה, תפקיד בו כיהן כשלושים שנה עד פטירתו.
חיבר סדרת ספרי הלכה על סדר הספר הפופולרי קיצור שולחן ערוך של הרב שלמה גאנצפריד. סדרה זו זכתה להסכמותיהם של גדולי הפוסקים בדור, כמו המהרש"ם מברז'אן, רבי חיים חזקיהו מדיני מחבר "שדי חמד", ואחרים.
לאחר פטירתו בשנת תרע"ז (1917), התמנה תחתיו לרבנות שטובה, בנו בן ה-15, רבי מאיר בורשטין (תרס"ב-תשל"ט) מחבר "חלקת מאיר".
חיבוריו

מנחת שבת, על הלכות שבת שבקיצור שולחן ערוך, ורשה, תרס"ג
מנחת יום טוב, על הלכות נשיאת כפיים, יום טוב וחול המועד שבקיצור שולחן ערוך, ורשה, תרס"ג
מעדני שמואל, על הלכות פסח שבקיצור שולחן ערוך, פיוטרקוב, תרס"ח
שערי עדן, על הלכות נטילת ידיים לסעודה שבקיצור שולחן ערוך, ורשה, תרע"ב